CELEX: 62019CN0011
Language: da
Date: 2019-01-07 00:00:00
Title: Sag C-11/19: Anmodning om præjudiciel afgørelse indgivet af Consiglio di Stato (Italien) den 7. januar 2019 — Azienda ULSS n. 6 Euganea mod Pia Opera Croce Verde Padova

13.5.2019   
            
            
               DA
            
            
               Den Europæiske Unions Tidende
            
            
               C 164/7
            
         
      Anmodning om præjudiciel afgørelse indgivet af Consiglio di Stato (Italien) den 7. januar 2019 — Azienda ULSS n. 6 Euganea mod Pia Opera Croce Verde Padova
      (Sag C-11/19)
      (2019/C 164/08)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Appellant: Azienda ULSS n. 6 Euganea
      
         Indstævnt: Pia Opera Croce Verde Padova
      
         Præjudicielle spørgsmål
      
      
                  1)
               
               
                  Er 28. betragtning til og artikel 10 og artikel 12, stk. 4, i direktiv 2014/24/EU (1) til hinder for, at artikel 5, sammenholdt med artikel 1, 2, 3 og 4, i regionallov nr. 26/2012 for Veneto anvendes på grundlag af det samarbejde mellem flere offentlige enheder, som er omhandlet i førnævnte artikel 12, stk. 4, og i artikel 5, stk. 6, i lovdekret nr. 50/2016 og artikel 15 i lov nr. 241/199, såfremt begge parter er offentlige enheder?
               
            
                  2)
               
               
                  Er 28. betragtning til og artikel 10 og artikel 12, stk. 4, i direktiv 2014/24/EU til hinder for, at bestemmelserne i regionallov nr. 26/2012 for Veneto anvendes på grundlag af det samarbejde mellem flere offentlige enheder, som er omhandlet i ovennævnte artikel 12, stk. 4, og i artikel 5, stk. 6, i lovdekret nr. 50/2016 og artikel 15 i lov nr. 241/199, såfremt begge parter er offentlige enheder, således at den ordregivende myndighed er forpligtet til at begrunde valget om at tildele den almindelige sygetransport gennem et udbud i stedet for ved direkte tildeling?
               
            
         (1)  Europa-Parlamentets og Rådets direktiv 2014/24/EU af 26.2.2014 om offentlige udbud og om ophævelse af direktiv 2004/18/EF (EUT 2014, L 94, s. 65).